ฟิลลิปมองกำไรบจ.หนุนหุ้นไปต่อ
บล.ฟิลลิป มองสินทรัพย์เสี่ยง หุ้นขึ้นต่อ ได้แรงหนุนกำไร บจ.ในสหรัฐดูดี เชียร์หุ้นจีนแจ๋ว
23 ม.ค. 2556

บล.ฟิลลิป มองสินทรัพย์เสี่ยง หุ้นขึ้นต่อ ได้แรงหนุนกำไร บจ.ในสหรัฐดูดี เชียร์หุ้นจีนแจ๋ว
นายสานุพงศ์ สุทัศน์ธรรมกุล นักวิเคราะห์หลักทรัพย์กองทุนรวม บริษัทหลักทรัพย์ (บล.) ฟิลลิป (ประเทศไทย) กล่าวว่า ภาพรวมเศรษฐกิจสหรัฐและจีนยังดีอยู่ รวมทั้งผลประกอบการบริษัทจดทะเบียน (บจ.) ในสหรัฐที่เริ่มดูดีขึ้น ทำให้ราคาสินทรัพย์เสี่ยงมีโอกาสปรับตัวขึ้นต่อได้ในสัปดาห์นี้ โดยคาดว่ายังได้รับแรงหนุนจากผลประกอบการของ บจ.ขนาดใหญ่ที่ออกมาดี
ทั้งนี้ ความเสี่ยงปัญหาเพดานหนี้และการปรับลดงบประมาณของสหรัฐยังเป็นปัจจัยเสี่ยงรบกวนการปรับตัวเพิ่มขึ้นได้ ทำให้ราคาสินทรัพย์ เสี่ยงมีโอกาสปรับตัวผันผวน จึงแนะนำให้คงสัดส่วนการลงทุนไว้และรอดูสถานการณ์ก่อน
“เศรษฐกิจจีนที่ปรับตัวดีขึ้นโดยการเติบโตในไตรมาส 4 ออกมาดีกว่าคาดเล็กน้อย ทำให้เชื่อมั่นการลงทุนในกองทุนจีนในระยะยาว ถึงแม้จะมีความผันผวนในระยะสั้นจากเงินเฟ้อและนโยบายการเงินที่เข้มงวด” นายสานุพงศ์ กล่าว 
น.ส.ทิพวัลย์ เอี่ยมโอภาส ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต กล่าวว่า บริษัทจะเสนอขายกองทุนเปิดธนชาตตราสารหนี้ต่างประเทศ 1Y4 เสนอขายวันที่ 2228 ม.ค. 2556 ลงทุนในเงินฝากสกุลเงินต่างประเทศและตราสารหนี้ที่ออกโดยต่างประเทศ ประมาณ 1 ปี คาดผลตอบแทน 3.25% ต่อปี 
ด้าน บลจ.กรุงศรี เปิดขายกองทุนเปิดกรุงศรีตราสารหนี้ 6M52 ระหว่างวันที่ 2228 ม.ค.นี้ ลงทุนตราสารหนี้ทั้งในและต่างประเทศ อายุ 6 เดือน คาดผลตอบแทน 3% ต่อปี